**Квест – гульня “ У пошуках пачастунка”**

**Мэта:** фарміраванне цікавасці і станоўчых адносін да беларускай мовы, жадання авалодваць ёй.

**Праграмныя задачы**:фарміраваць уменне правільна называць асобныя прадметы навакольнага асяроддзя, садзейнічаць праяўленню ўмення адрозніваць рускую і беларускую мовы, развіваць ўменне працаваць разам,выхоўваць цікаўнасць да роднай мовы.

**Матэрыял**:клубочак, мяшок, цацкі, вянок на галаву, сляды для хадзьбы, салодкі пачастунак, шарык.

**Ход гульні:**

Педагог: Мяне завуць бабуля Васіліна.Я, як і вы жыву у Беларусі. І люблю размаўляць на беларускай мове.Сёння мы з вамі будзем размаўляць на беларускай мове.

-“Добрай раніцы!”Гэта я прывіталася з вамі на беларускай мове, вы таксама прывітайцеся са мной (Добрай раніцы).

Я прыгатавала вам салодкі пачастунак. Але злая Ліса забегла у групу і схавала пачастунак. Каб яго знайсці патрэбна выканаць заданні.Згодны? А ў гэтым нам дапаможа вось гэты чароўны клубочак.

-Клубочак, каціся, каціся нашым дзеткам дарогу пакажы.

Куды нас клубочак прывёў? Што за заданне нам прыгатавала Ліса.

**1квест: гульня “Цудоўны мяшэчак”**

Педагог: Патрэбна назваць рэчы на беларускай мове.

Педагог: Далей клубочак каціся, дарогу нам пакажы.

**2 квест: “Ладу, ладу, ладкі”**

Педагог: Давайце разкажам верш “Ладу,ладу, ладкі”на беларускай мове.

Ладу,ладу,ладкі

Дзе былі ?

У бабкі.

А што елі ?

Кашку.

А што пілі ?

Малачко.

Бабулька казала,

Як нас частавала:

Прыходзьце часцей,

Пачастую смачней!

Дам вам сыраквашкі,

Бярозавай кашкі.

Педагог: Далей клубочак нам дарогу пакажы.

А зараз давайце пагуляем ў гульню “Надзейка”

**3 квест: гульня “Надзейка”**

Дзеці стаяць у крузе, педагог выбірае “Надзейку”

Ты, Надзейка, раскажы,

Спрытна ўсім нам пакажы,

Як дзяўчынкі (хлопчыкі, козлікі ) скачуць.

Вось так. Вось так

Так дзяўчынкі скачуць.

Педагог: Далей клубочак каціся, нам дарогу пакажы.

Ой, што гэта за сляды.давайце пройдзем па іх.

А вось і наступнае заданне, якое нам прыгатавала Ліса.

**4 квест: “Ветлівыя словы”**

Педагог: Я вам буду чытаць верш Васіля Віткі “Чатыры пажаданні”, а вы будзеце мне падказваць словы ветлівасці.

Добра, калі ты змалку

Можаш вітаць людзей

Раніцай!

-Добрага …(ранку)

І апоўдня!

-Добры …(дзень)

Увечары пры сустрэчы

Знаёмым сказаць…

-Добры …(вечар)

А соннаму сонейку нанач

І ўсім добрым людзям… (Дабранач)

Педагог: Якія ветлівыя словы вы пачулі ў вершы ?

Далей клубочак каціся, нам дарогу к гасцінцу пакажы.

**5 квест:”Назаві казку”**

Дзеці падыходзяць да стала. На якім ляжаць кнігі.Педагог паказвае герояў казак і пытаецца:

-З якой казкі рэпка і дзед?

-З якой казкі вожык і Алёнка?

-З якой казкі каза і дзед?

-З якой казкі пеўнік,кот і лісіца?

Педагог: бачу, што вы добра ведаеце казкі. Але нам трэба рухацца далей.

Педагог: Далей клубочак каціся. Куда нас клубочак прывёў?

Глядзіце, што гэта за шар? А ў ім нешта ёсць (цукеркі)

Вось ён мой гасцінец.Ці спадабалася вам сёння выконваць мае заданні? А што спадабалася болей?

Дзякуй, што дапамаглі знайсці пачастунак.

Да пабачэння!